У паняцця ёсць і іншыя значэнні, гл. Міжрэчча (значэнні).

**Міжрэ́чча** (трансліт.: *Mižrečča*, руск.: Мижречье) — вёска ў Пухавіцкім раёне Мінскай вобласці. Уваходзіць у склад Пухавіцкага сельсавета.

Геаграфія
---------

За 16 км на паўночны захад ад раённага цэнтра Мар’іна Горка і чыгуначнага прыпыначнага пункту станцыя Пухавічы на лініі Мінск—Ачіповічы, на р. Волма, пры ўпадзенні яе ў р. Свіслач.

Назва
-----

Пасяленне заснавана паміж рэкамі Волма і Свіслач, у міжрэччы, таму і атрымала такую назву.

Гісторыя
--------

### Пад уладай Расійскай імперыі

Пасля 2-га падзелу Рэчы Паспалітай (1793 г.) — у складзе Расійскай імперыі. У ХІХ - пач. ХХ ст. у Пухавіцкай воласці Ігуменскім павеце Мінскай губерні, належала Раьынскім.

У 1816 годзе ўзгадваецца маёнтак Міжрэччва, знаходзілася паблізу вёскі.

У 1913 годзе адкрыта школа царкоўнай граматы.

### Найноўшы час

У Першую сусветную вайну ў лютым — снежні 1918 года была пад акупацыяй войскаў кайзераўскай Германіі.

25 сакавіка 1918 года згодна з Трэцяй Устаўной граматай вёска абвешчана часткай Беларускай Народнай Рэспублікі. З 1 студзеня 1919 года ў адпаведнасці з пастановай І з’езда КП(б) Беларусі вёска ўвайшла ў склад БССР.

У жніўні 1919 — ліпені 1920 вёска знаходзілася пад польскай уладай.

Пасля рэвалюцыі працавала школа 1-ай ступені, у 1922 г. якой працавала 2 настаўніка, займалася каля 70 хлопчыкаў і дзяўчынак.

На 1933 год былі калшасы "Бальшавік" і "Кастрычнік", працавалі смалярны завол (пабудаваны ў 1925 годзе), кравецкая і швецкая майстэрні, смакова-смакавая арцель, бачарна-мэблевая майстэрня, вадзяны млын з крупарушкай, 2 кузні.

Пад час Другой сусветнай вайны з 1941 г. да 2 ліпеня 1944 г. акупіравана нямецкімі войскамі. Вёска была зпалена 6 разоў, у траўне 1942 года было загублена 6 жыхароў.

Насельніцтва
------------


* 1816 год — 7 двароў, каля 50 жыхароў. Маёнтак 9 двароў, каля 90 жыхароў.
* 1917 год — 81 двор, 508 жыхароў. Маёнтак 7 двароў, 66 жыхароў.
* 1940 год — 110 гаспадарак, 330 жыхароў.
* 1 студзеня 2002 года — 46 двароў, 69 жыхароў.

Турыстычная інфармацыя
----------------------

* Гарадзішча (III—V стагоддзі). Знаходзіцца на паўночна-заходняй ускраіне на левым беразе р. Волма і 100 м ад яе ўпадзення ў р. Свіслач.
* Брацкая магіла (1941—1944 гады).
* Каталіцкая капліца св. Міхала Арханёла. У 1920-х гадах капліца была перанесена на мясцовыя могілкі.

Вядомыя асобы
-------------

* Яўген Васілевіч Мікульчык — генерал-лейтэнант.

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU). Сустракаецца таксама варыянт **Міжарэ́чча**
2. ↑

Літаратура
----------

* Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А.Прановіч; рэдкалегія: А. М. Карлюкевіч і інш.]. - Мінск : Беларусь, 2003. - 748 с. - 3000 экз. ISBN 985-01-0251-9

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Пухавіцкі сельсавет** |
| --- |
| Цэнтр | Пухавічы |
| Вёскі | Асавок ·  Балачанка ·  Балоча ·  Баравая ·  Восава ·  Высокая Старына ·  Вялікія Лукі ·  Глушка ·  Дукаўка ·  Залессе ·  Зафранцузская Грэбля ·  Зацітава Слабада ·  Зацішша ·  Красны Акцябр ·  Ліпнікі ·  Маркаўчызна ·  Машчонава ·  Міжрэчча ·  Наваполле ·  Падбярэжжа ·  Падкоссе ·  Падсобнае ·  Пестун ·  Растокі ·  Раўчак ·  Рэпішча ·  Снусцік ·  Французская Грэбля ·  Хідра ·  Ясная Паляна |